Die meeste Suid-Afrikaners in hul vyftigerjare of ouer sal seker die Amerikaanse Ford, Chevrolet en Dodge-bakkies onthou wat tot in die laat 1970’s in Suid-Afrika was.
Hierdie bakkies het van die mark verdwyn, hoofsaaklik as gevolg van die petrolkrisisse van daardie tyd en omdat hulle nie meer met regterhandstuur beskikbaar was nie. Ford het weer probeer om die F 250 hier te bemark maar dit was nie juis ‘n sukses nie.
Ram se uitvoerende hoof, Mike Manley, het aan die Australiese webtuiste motoring,com.au gesê dat die maatskappy oorweeg om dié bakkies met regterhandstuur te vervaardig en dat hy met die Australiese filiaal saamwerk om vas te stel of dit lewensvatbaar sal wees. Die RAM-bakkies, as ‘n mens hulle só kan noem, sal die plaaslike mark ‘n hupstoot gee, hoewel hul pryse aan die hoë kant kan wees.